Festival de Nadal de les Escoles Esportives Municipals
21 de desembre de 2022

Carcaixent

El passat dissabte 17 de desembre va tindre lloc al Pavelló Municipal d’Esports el Festival de Nadal 2022.

Una jornada on van participar els grups de les escoles esportives de les modalitats de gimnàstica rítmica i d’activitats coreogràfiques, a més de la presència del Club de Gimnàstica Rítmica de Carcaixent com a club convidat.

Van participar més d’un centenar d’alumnes que ens van presentar un repertori d’exercicis, balls i actuacions musicals preparats amb molta dedicació i entrega.

Volem donar les gràcies a tots el assistents a l’acte i a totes les famílies que faciliten i ajuden als més menuts i menudes de la casa per a que tinguen un estil de vida saludable inculcant els valors que promou la pràctica esportiva.

Bon nadal i bones festes en família!